HU
L 58/1406
Az Európai Unió Hivatalos Lapja
2023.2.23.
BIZOTTSÁG KÍSÉRLETI PROJEKTEK
PP 01 —.
ALCÍM KUTATÁS ÉS INNOVÁCIÓ (folytatás) PP 01 23
(folytatás)
PP 01 23 05
(folytatás) –
A lehetséges tagállami, regionális és helyi szintű intézkedések meghatározása a vállalkozásfejlesztés fellendítése, valamint a kkv-k abban való támogatása érdekében, hogy uniós űralapú megoldásokat dolgozzanak, hogy biztonságosabb megoldásokat kínáljanak az uniós (repülőgép- és hajó-) flották számára;
–
Olyan fedélzeti berendezések prototípusainak létrehozása, amelyek Galileo-jeleket használnak a meglévő berendezések által eddig ki nem elégített főbb igények kielégítésére, különös tekintettel a Galileo kutatási-mentési szolgáltatásaira.
Az e kísérleti projekt keretében kifejlesztett eszközök prototípusának sorozatgyártott alkatrészekre kell épülniük – amennyiben ilyenek rendelkezésre állnak;
–
Több, kereskedelmi légi járművekre és halászhajókra irányuló demonstráció végrehajtása.
A cél a megvalósíthatóság és a hozzáadott érték bemutatása az ágazat számára, az operatív koncepció érvényességének igazolása a légi és tengeri közlekedésbeli felhasználók, valamint az illetékes hatóságok részvételével különböző országokból.
A demonstrációban részt vevő légi járműveket és hajókat fel kell szerelni legalább egy olyan jeladó prototípussal, amelyet a Galileo-jelek és kódolt egyedi üzenetek segítségével távolról lehet aktiválni.
–
Hozzájárulás olyan új szabványok kidolgozásához, amelyek 1) meghatározzák a kereskedelmi légi járműveken (ELT-DT) és halászhajókon (EPIRBS) használt 406 MHz-es kutató-mentő jeladókra vonatkozó minimális működési követelményeket a távoli aktiváláshoz szükséges lehetőség biztosítása érdekében, valamint 2) meghatározzák a jövőbeli európai szabályozási kezdeményezéseket támogató, a teljesítménynek való megfelelés ellenőrzéséhez szükséges teszteket.
–
Részvétel a kutató-mentő jeladókkal kapcsolatos megoldásokkal foglalkozó, meglévő munkacsoportokban, beleértve a különböző állami/magánplatformokat, valamint megbeszélések folytatása az ipar legfontosabb érdekelt feleivel, például légijármű-üzemeltetőkkel, halászhajó-szövetségekkel, hajók üzemeltetőivel, valamint a kutatásmentés területén illetékes tengeri és légiközlekedési hatóságokkal;
–
A felhasználói igények összefoglalása és a berendezésekre (jeladókra) vonatkozó követelmények meghatározása.
A Cospas-Sarsat nemzetközi kutató-mentő szervezet évente mintegy 2 000 ember megmentésében vesz részt.
A használt berendezések (406 MHz-es jeladó) olyan alapvető kötelező funkcióval rendelkeznek, amelynek segítségével képesek vészjelzést továbbítani a műholdaknak, amelyek ezt az információt továbbítják a földi infrastruktúra felé.
A Galileo már most is hozzájárul ehhez, rendelkezésre bocsátva műholdjait az üzenettovábbításhoz, ez az úgynevezett „forward link service”.
A földi infrastruktúra meghatározza a jeladó helyét, és aktiválják a kutató-mentő erőket.
A Galileo jelenleg opcionálisan biztosítja azt a lehetőséget, melynek elsődleges célja, hogy visszaigazolást küldjön az aktivált jeladónak, ez az úgynevezett „return link”.
A Galileo-infrastruktúrától a világ bármely jeladójához vezető kommunikációs csatorna lehetősége új funkciókat tesz lehetővé, és ezek közül az egyik legjelentősebb az, hogy szükség esetén távolról, a földi infrastruktúrától lehet aktiválni a jeladót.
A kereskedelmi légi közlekedési ágazatban már elvégezték az előzetes munkát, amelyet a légi közlekedési rendszer teljesítményére vonatkozó minimumszabvány (EUROCAE ED-277 ) közzétételével zártak le.
Ez a szabvány leírja a szóban forgó fejlesztés lehetővé tétele érdekében bevezetendő üzemeltetési eljárásokat.
A jeladókra vonatkozóan azonban még nem létezik olyan minimális teljesítményszabvány, amelyet fel lehetne használni egy jövőbeli szabályozás támogatásához.
Az Európai Unió Repülésbiztonsági Ügynöksége (EASA), amely a légi járművek nyomon követésére vonatkozó követelményeket előírja, kifejtette, hogy a jeladó távoli aktiválásához további fejlesztésekre van szükség.
A légi járművek jeladóira vonatkozó szabvány (EUROCAE ED-62B) még nem tartalmazza a távoli aktiválás lehetőségét.